‘ভারতের ইচ্ছাতেই নদীর জল বইবে’, হুঙ্কার মোদির

নয়াদিল্লি: পহেলগামে হামলার (Pahalgam Terror Attack) পর একাধিক কূটনৈতিক প্রত্যাঘাত করেছে মোদি সরকার। তার মধ্যে অন্যতম পাকিস্তানের সঙ্গে স্বাক্ষরিত সিন্ধু জলবণ্টন চুক্তি (Indus Treaty) স্থগিত করে দিয়েছে ভারত। মঙ্গলবার দিল্লিতেএক বেসরকারি সংবাদমাধ্যমের অনুষ্ঠানে প্রধানমন্ত্রী নরেন্দ্র মোদি (Narendra Modi) স্পষ্ট করে দেন, ভারতের ইচ্ছাতেই নদীর জল বইবে এবং থামবে। নয়াদিল্লি-ইসলামাবাদ যুদ্ধের আবহে প্রধানমন্ত্রীর এই মন্তব্যকে তাৎপর্যপূর্ণ বলেই মনে করছে রাজনৈতিক এবং কূটনৈতিক মহল।

অনুষ্ঠানের শুরুতেই তিনি বিবেকানন্দের উক্তি দিয়ে বলেন, বিবেকানন্দের বিখ্যাত বাণী ‘ওঠো, জাগো এবং লক্ষ্যে না পৌঁছানো পর্যন্ত থেমো না’র কথা। এরপরই সরকারের নানান উন্নয়নমূলক ইস্যু নিয়ে কথা বলতে থাকেন মোদি। এদিন পাকিস্তানকে কড়া হুঁশিয়ারি দিয়ে বলেন, সন্ত্রাসে মদতদাতা পাকিস্তান শুকিয়ে মরলেও সিন্ধুর জল নিয়ে নিজেদের স্বার্থ দেখবে নয়াদিল্লি।

আরও পড়ুন : কাটল জট, যুক্তরাজ্যের সঙ্গে মুক্ত বাণিজ্য চুক্তি স্বাক্ষর ভারতের

হামলার পর পাকিস্তানের বিরুদ্ধে প্রথম প্রত্যাঘাত হিসাবে সিন্ধু জলচুক্তি বাতিলের সিদ্ধান্ত ঘোষণা করে নয়াদিল্লি। প্রধানমন্ত্রী বলেন, “আগে ভারতের নিজেদের প্রাপ্য জলও দেশের বাইরে চলে যেত। এবার থেকে দেশের জল শুধু দেশের জন্য বইবে। যদি কোথাও থামাতে হয়, সেটাও দেশের স্বার্থে থামানো হবে। ভারতের জল শুধু ভারতেরই কাজে লাগবে। সিন্ধুচুক্তি স্থগিতের পরেই উপত্যকা অঞ্চলে মোট পাঁচটি জলবিদ্যুৎ প্রকল্পের দিকে নজর রয়েছে কেন্দ্রের। ওই প্রকল্পগুলির কাজ এগিয়ে নিয়ে গেলে কাশ্মীরে বিদ্যুতের ঘাটতি অনেকটাই মিটে যাবে বলে অনুমান।

কংগ্রেসের নাম না করে কটাক্ষের সুরে মোদি বলেন, আগের সরকার বড় পদক্ষেপ নিত না। ভাভত ভোট কি করে পাবে। কুর্সির চিন্তা করত। গোটা বিশ্ব কী ভাবে সেটা চিন্তা করত। কিন্তু আমরা সংস্কার করেছি, নানা ক্ষেত্রে বড় পদক্ষেপ করেছি।

অন্য খবর দেখুন